panem et circenses
Panem et circenses er et citat fra Juvenals Satirer 10.81, hvor han revser det romerske folk, der "engang var ansvarligt for magten, lov og orden, hæren — kort sagt alt. Nu har det nok i sig selv og er kun interesseret i to ting: brød og væddeløb".
Hermed hentyder Juvenal til magthavernes uddelinger af gratis fødevarer til den fattige romerske bybefolkning (se plebejer) og til væddeløbene på Circus Maximus.
Citatet bruges nu som tidligere om bortledning af opmærksomheden fra politiske realiteter.